### НАУЧЕН / ТВОРЧЕСКИ ПЛАН /АНОТАЦИЯ/

Издирването, идентифицирането, описването и опазването на местното културно наследство и неговото по-широко разпространение чрез иновативни информационни технологии е една от основните задачи на културните институции по места – библиотеки, музеи, читалища, архиви. В много случаи това са институции с дългогодишни традиции и извоюван авторитет, които притежават документи и артефакти с важно значение, не само за реконструиране на местната историческа памет, но и за националната ни история и култура. Основен техен проблем обаче е липсата на финансови ресурси, а понякога и професионален капацитет за модернизиране на дейността си, за използване на информационните технологии, с цел подобряване на достъпа до историко-културните си богатства. Именно поради тази причина екип на катедра БИН избра да изследва културното наследство, съхранявано в музеите и библиотеките на подбалканските градове – Карлово, Калофер, Сопот и Клисура и състоянието на неговата дигитализация в отделните институции. Основната ни работна хипотеза е, че в тези възрожденски средища се съхраняват книжовни, музейни и архитектурни паметници, които не са достатъчно известни и достъпни за широка публика чрез възможностите на съвременните технологии. Положителните резултати от проекта могат да се фокусират в няколко направления:

1. Проучване, оценка на състоянието и дигитализация на части от културното наследство в посочените институции, с цел неговото по-широко популяризиране в електронна среда. Очакваме като резултат от това да се увеличи интереса към самите институции – библиотеки и музеи и да се създадат предпоставки за преосмисляне от страна на местните органи на политиката им на подкрепа и финансиране за културните институции, с цел модернизиране на дейността им чрез използване на дигитални технологии;
2. Повишаване на интереса и професионалния капацитет на студенти и докторанти към дигитализацията на културното наследство, към усвояване на знания и умения, свързани с информационното представяне и осигуряване на достъп до дигиталните обекти.
3. Обобщаване на материалите и възникналите проблеми, на основата на извършеното проучване, и представяне на резултатите на научна конференция.

|  |
| --- |
| **Анализ на състоянието на научните изследвания по темата на проекта и актуалност на научната проблематика (до 1 стандартна страница)**  **ОПИСАНИЕ**  Една от основните характеристики на информационното общество, което изграждаме е свързана с все по-големия дял от развитието на услугите. В този смисъл придобиването на умения и знания за организацията на информационните потоци и осигуряване на адекватна среда за достъп до информация и услуги е особено важна стратегическа цел на образованието. Участниците в проекта ще придобият умения, знания и подходи за използването на цифровата фотография за дигитализацията на културното наследство и обработването на графични формати. Те ще станат съпричастни при реализирането и изграждането на една иновативна среда за общуване с книжовни и музейни паметници във възрожденските центрове – Клисура, Сопот, Карлово и Калофер.  Цифровата фотография е мощен инструмент за дигитализацията на културното наследство. Създават се все повече виртуални общества, които са способни да реализират на практика своите знания и умения чрез колективното използване на данни, информационни ресурси и практически наблюдения. В тази среда изграждането на устойчиви знания и умения у младите специалисти е особено важно и отговорно с оглед на тяхното място като лидери в сферата на организацията и осигуряването на достъп до информация.  Цифровата фотография и обработката на графични информационни масиви е модел, който все по-активно се налага и предпочита от множество организации във всички сфери на обществения живот – производство, управление, култура. Въвеждането и прилагането на цифровизацията води до реализиране на съществени ползи и предимства в управлението, организацията и комуникацията на различните културни институции. Развитието на цифровата фотография има пряко отношение към изграждането на съвременното информационно общество, което изисква прилагане и използване на ИКТ-технологиите във всички икономически и социални дейности, висока заетост в сферата на услугите, непрекъснат процес на квалификация, който да е в състояние да следва динамиката на ежедневието, образование и самообразование през целия живот, изграждане на “общество без граници”, преодоляване на времеви и пространствени бариери и др.  Библиотеките и специалистите, заети в тях, имат мисията да бъдат посредници и да гарантират равен достъп до информация, ИКТ-технологии, знание, като избягват и са в състояние да премахнат всякакви форми на дискриминация, социално и дигитално изключване. На този етап дигитализацията се разпознава като нов инструмент и средство за информационно осигуряване, като библиотеките, документационните и информационните центрове са в състояние да прилагат съществуващите услуги, както и да развиват нови, които да подкрепят развитието и използването на цифровите технологии във всички сфери на обществения живот. В този смисъл информационните специалисти заемат особено важна роля на посредници в информационното осигуряване и прилагане на новите модели и подходи в обществения живот.  Архитектурата на информационни масиви от цифрови изображения може да промени начина на изграждане и предоставяне на услуги, като по този начин се дава възможност на институциите в сферата на библиотечно-информационните дейности да разширят своето влияние. В този смисъл са особено необходими подготвени млади специалисти, които да са в състояние да приложат, развият и използват новите технологии в дейностите на информационни центрове, документационни центрове, библиотеки, изследователски лаборатории и всякакъв тип организации, занимаващи се със създаване, организирате, предоставяне на достъп и разпространение на данни, информация и знание. Тези умения, както и създаването на подходяща среда за достъп до информация са един от основните стълбове на ученето през целия живот, чието реализиране естествено е свързано с библиотечно-информационния сектор. |
| **Цели**  Основна цел на проекта е изследването на възрожденското културно наследство в музеи, библиотеки и читалища в подбалканските градове Клисура, Сопот, Карлово и Калофер и възможностите за представянето му в цифровото пространство чрез онлайн ресурси и платформи.   1. Проучване на най-значимите колекции, подлежащи на дигитализация, както и на актуалното състояние на процеса на дигитализация в музеите и библиотеки и читалища в подбалканските градове Клисура, Сопот, Карлово и Калофер и възможностите за представянето му в цифровото пространство чрез онлайн ресурси и платформи. 2. Съставяне на концепция за дигитализация на най-ценните и застрашени от унищожение документи и артефакти. 3. Използване на техническите възможности на Катедра БИНКП за да се заснемат на място с цифрови фотоапарати, скенер и дрон, определените от музеите и библиотеките документи, експонати и обекти. 4. Описване на дигитализираните обекти с цел включването им в информационни ресурси, сайтове и платформи достъпни за обществото; 5. Представяне в интернет пространството на електронни пътеводители за културните институции в посетените градове, с цел популяризиране на оригинални експонати, колекции и експозиции. Изграждане на сайт на проекта – за единен достъп до дигиталната информация на всички проучени институции. 6. Проучване състоянието на най-значимите колекции, подлежащи на дигитализация в отделните институции – ръкописи, старопечатни книги, местна периодика, снимкови и др. архиви, дарени лични библиотеки с посвещения и автографи, ценни артефакти и др. Анализиране и публикуване на резултатите от проведеното изследване и представяне на доклади на студентска научна конференция. 7. Създаване на умения на участниците в проекта за работа с цифрова фотографска техника и обработка на цифрови изображения. Умения в изграждането на цифрови – онлайн информационни ресурси и сайтове. 8. Провеждане на Международна студентска онлайн-конференция за представяне на резултатите от участниците в проекта - докторанти и студенти. 9. Електронно публикуване на докладите и презентациите от Международна студентска онлайн-конференция. |
| **Изследователски задачи:**   * Проучване наличието на важно книжовно-документално и веществено културно наследство в библиотеки и музеи, разположени в по-малки населени места, каквито са избраните подлабкански градове. * Провеждане на учебен процес по разработената програма за обучение относно приложимостта на цифровата фотография в сферата на библиотечно-информационните науки – за документиране и популяризиране на културно наследство. * Анализиране и публикуване на резултатите от проведеното изследване в културните институции в градовете Клисура, Сопот, Карлово и Калофер и ще изнесат докладите на студентска научна конференция. * Създаване на нов информационен ресурс – сайт на цифровизираните обекти и възможностите му за използване в образователния процес.   **Методология:**  Постигането на така заявените цели ще се осъществи със следните методи:   * Анализ на ресурсите, свързани с цялостното приложение на цифровата фотография; * Наблюдение върху процесите на дигитализация в различни библиотечни дейности и културни политики; * Проучване на документалния поток свързан с проблематиката; * Анализ на добри чужди и национални практики. * Анализ на наличните цифрови и материални ресурси в културните институции в подбалканските градове. * Анкетиране на ръководителите на библиотеките, читалищата и музеите в градовете Клисура, Сопот, Карлово и Калофер.   **Видове дейности:**   * Първоначалната задача, която е необходимо да бъде реализирана, е свързана с проучване на най-значимите колекции, подлежащи на дигитализация ; актуалното състояние на процеса на дигитализация в музеите и библиотеки и читалища в подбалканските градове Клисура, Сопот, Карлово и Калофер и възможностите за представянето му в цифровото пространство чрез онлайн ресурси и платформи; * Подготовка и провеждане на Международна студентска конференция в директна връзка онлайн с партньорски университет; * Дискусии за приложението, предимствата и недостатъците на дигитализацията а също значението й за опазването и достъпа до културното наследство; * Поредица от симулативни работни групи, организирани и проведени от студенти (в тях се включва мозъчна атака, дискусии, работа в екип); * Подготовка на Power Point презентации представени на конференцията; * Привличане на чуждестранни партньори за участие в конференцията; * Планиране съдържанието на електронен Сборник с доклади и презентации от Международната студентска онлайн-конференция * Техническата дейност по оформление на Сборника и неговата публикация в електронен формат. * Изготвяне на онлайн сайт с достъп до изготвените ресурси – пътеводители и изследвания за конкретния регион.   **Роля на участниците и участващите организации в изпълнението на проекта.**  Преподавателите от катедра БИНКП ще имат основна роля в теоретичната подготовка на студентите и докторантите и изготвянето на методическо указание за провеждане на теренните проучвания.  Студентите и докторантите участници в проекта, ще са преки участници в процесите по анализиране на културното наследство представено в библиотечните фондове и музейните колекции в градовете. Изпълнението на практическите задачи от проекта е изцяло тяхно задължение. |
| **Очаквани резултати и научни приноси. Приложимост на резултатите**   * Провеждането на Международна студентска конференция и публикуването на Сборник с доклади и презентации ще допринесе за: * Разширяването на познанията в областта на прилагането и използването на цифровата фотография за документиране и популяризиране на българското културно наследство; * Полагане на основата за създаване на международна, интердисциплинарна и широко достъпна среда за развитие на млади информационни специалисти; * Бързина на достъп до специализирана информация в областта на дигитализация на културно наследство, свързана с учебния процес; * Своевременна актуализация на учебните материали чрез цифрови ресурси; * Ще се създадат допълнителни условия за внедряването на цифровата фотография и материалната обезпеченост в работата на студентите в катедрата; * Ще се осигури основа за въвеждане на съвременни методи в научноизследователската работа и преподаването в катедрата; * Предоставяне на още една възможности за активна самоподготовка на студентите и докторантите; * Повишаване на критериите и изискванията към студентите. |